1. **Българската медиевистика – периоди, основни автори и техните изследвания.**

За първи път можем да говорим за начало в развитието на историописта при Паисий Хилендарски и неговата „История Славянобългарская” от ХVІІІ в., както и за авторите след него: Софроний Врачански („Житие и страдание грешнаго Софрония” и др.), Неофит Бозвели („Мати Болгария”), Юрий Венелин („Древные и нынешные болгаре”), Георги С. Раковски („Няколко речи у Асену, цар болгарски”), Спиридон Н. Палаузов („Век болгарского царя Симеона”). В освободеното Княжество България работи и първият български професор историк Марин Дринов, получил образованието си в Московския университет. Той е един от основателите на Българското книжовно дружество (зародиш на БАН), основател и на Народната библиотека в София и първи министър на просвещението в свободна България. Неговите исторически публикации са определен принос в българската историография („Заселение Болканского полуострова славянами”, „Хуни ли сме?”, „Болгаре и Константинополская патриаршия”, „Южные славяне и Византия в Х веке” и мн. др.). Известно време живее, работи и твори в княжество България и чешкият професор Константин Иречек, който също за известно време е министър на просвещението и директор на Народната библиотека. Той е автор на”История на българския народ” и на един двутомник „Пътуване из България”, където са описани много от съществуващите по негово време руини – крепостни съоръжения и църкви, както и различни други артефакти. Едно голямо име в българската историография, свързана със Средновековието, е проф. Васил Златарски, който учи в Русия и специализира в Германия. Има над 200 статии, рецензии и студии. Най-голям негов научен труд е „История на Българската държава през средните векове”, замислена в 5 тома, от които излизат преди смъртта му в 1935 г. само три, от които първият е в две части. Георги Паласчев, родом от Охрид, специализира в Петербург. Издава списание „Минало”. Най-значителните му студии са „Найстарата словенска държава на Балканите през VІІ в.”, „Българският хан Тервел”, „Бележки върху веществената култура на българското царство” и др. Проф. Петър Ников, специализирал в Германия, е посветил много свои изследвания на историята на Второто българско царство. Най-извести публикации са: „Видинското царство до неговото съединеие с България през 1323 г.”, „Татарско-българските отношения през средните векове с оглед към царуването на Смилец”, „Турското завладяване и съдбата на Шишмановци” и др. Никола Милев, роден в Костурско, учи в Софийския университет и във Виена. Отдава се на дипломатическа дейност. Изследва преди всичко периода на турското владичество, а найизвестният му труд е „Католическата пропаганда в българия през ХVІІІ в.”. Проф. Петър Мутафчиев – специализира в Мюнхен и посвещава много свои изследвания на историята на Добруджа. Известна е неговата публикация „Изток и Запад в европейското Средновековие”. По въпросите на българското Средновековие имат публикации някои чужди историци като Елена Липшиц, Георги Литаврин (СССР), лорд Стивън Рънсиман (Англия) и др. През втората половина на ХХ в. големи имена в българската историография са: - Александър Бурмов („Създаване на Българската държава”, „Хипотеза за хунския произход на българите”, „История на България по времето на Шишмановци” и др.) - Акад. Димитър Ангелов („Образуване на българската народност”, „Богомилството в България”, „Въпроси на феодализма на българските земи през ХІІІ-ХІV в.”, „История на Византия” в 3 тома и мн. др.) - Проф. Петър Петров („Покръстването на българите”, „Образуване и укрепване на Западната българска държава”, „Въстанието на Ивайло „ и др.) - Проф. Иван Дуйчев (първи издател на „Извори за българската история” – в два тома и др. статии и студии) - Проф. Веселин Бешевлиев –най-добрият български епиграфик („Старобългарският надпис”, „Вярата на българите”, „За славянските племена в Североизточна България от VІ до ІХ в.” и др.) - Доц. Борислав Примов („Богомилският дуализъм. Произход, същност и обществено-политическо значение”, „Бугрите. Книга за поп Богомил и неговите последователи” и др.) - Проф. Страшимир Лишев („Генезис на феодализма”, „Българският средновековен град”, „Прабългарите и българското народностно име в Европа около началото на V в.” и др.) - Проф. Васил Гюзелев („Ичергу боилите в Първата българска държава”, „Княз Борис І” и др.) - Проф. Йордан Андреев ("История на Второто българско царство", "Въведение в Средновековната българска история", "България и световната история", "24 приказки за българската история", "Българските ханове и царе" (в съавторство) и др. Днес също има немалко историци, посветили се на осветляването на българското Средновековие, като: проф. Иван Тютюнджиев, Иван Лазаров, проф. Пламен Павлов, проф. Петър Добрев и мн. др