14. Управлението на Норманската династия в Англия

Уилям I Завоевателят (1066-1087) бил херцог на Нормандия, васал на френския крал. Феодалните владения в Нормандия носели големи приходи, което довело до натрупването на значителни средства у нормандските херцози. Уилям искал да разшири владенията си, но това е било невъзможно на континента, поради статута му като васал на френския крал. Затова Уилям поглеждал навън. През 1066 г. се възползвал от нестабилната ситуация в Англия, като обвинил Харолд за узурпатор. Изглежда през 1051 г. покойния английски крал Едуард посочил Уилям за негов наследник, тъй като той нямал деца, а Уилям бил внук на чичото на Едуард. Уилям освен това имал благословията и на папството, тъй като амбициите на папа Григорий VII за реформите в инвеститурата, не срещали ефект в Англия.

Друг претендент за английския престол бил норвежкият крал Харалд Хардрада, който навлязъл в Нортумбрия през септември 1066 г. Английската армия бързо напреднала на Север и разгромила норвежците, убивайки Харалд, в битката при Стамфорд Бридж.

По същото време норманската войска акостирала в Хастингс, където Уилям построил временно укрепление и не се отдалечил много от брега, изчаквайки силите на Харолд. Междувременно Харолд научил за пристигането на нормандците, оставил една част от войската си на Север, а с останалата част се придвижил светкавично на Юг, прекосявайки 320 км само за седмица. Армията била изтощена от прехода, и била победена на 14 октомври в битката при Хастингс, а крал Харолд – убит.

Уилям бил коронясан за английски крал в Уестминстър на Коледа през 1066 г., но английската съпротива не приключила с това. Нормандците опустошавали непокорни земи, изгаряли села, и избивали местната феодална аристокрация. Норманските феодали получили огромни поземлени владения от Уилям за тяхното участие в завоеванието. В Англия бил установен строгия феодален режим от Нормандия. Били съставени подробни списъци на английските земи, техните приходи и устройство, в тъй наречената Domesday Book. Това улеснило събирането на данъци от кралската власт. Укрепването на кралската власт било свързано и с политиката на централизация – Уилям през 1086 г. изискал от всички негови свободни поданици да положат клетва за вярност лично пред него, а не само пред местния феодал. Той също забранил строежа на замъци от феодалите, като така замъците били само кралски. Въвел и каменните замъци, които били рядкост преди завоеванието в Англия. До края на управлението си, Уилям Завоевателят създал и укрепил една централизирана феодална държава със силна кралска институция.

Уилям II Руфъс (1087 - 1100) наследил баща си без сериозни проблеми, поради стабилността на държавата създадена от баща си. Уилям II се опитал да се намеси и в църковните дела, повече отколкото се харесало на папството. Той обявил, че няма папа, който да е законен, без да е одобрен от краля. Бил убит по време на лов, в който участвал и брат му Хенри, от заблудена стрела.

Хенри I Боклерк (1100 - 1035) наследил брат си, понеже Уилям II нямал деца. Наложило се да се справи с бунта на брат си Робер в Нормандия, като го победил и пленил през 1105 г. Хенри се опитал да се справи с църковния проблем, обещал на църквата много неща в „Харта на свободите на Хенри I“, само част от които действително изпълнил. Архиепископът Анселм отказал да положи хомагиум пред краля, но компромис бил постигнат. Изборът на епископите абатите бил осъществяван от духовенството, но кралят имал право да присъства на избора, а висшите църковни длъжности полагали хомагиум пред него, преди да бъдат помазани.

В хартата Хенри също така освободил църквата от данъци, както и освободил феодалите от повторно откупуване на земята при наследяване.

Английското кралство било управлявано от curia regis – кралския съвет. Той включвал шериф, канцлер, юстициарий и др. Длъжността на юстициария все повече представлявала „втори след краля“, тъй като английският крал често имал задължения и в Нормандия и затова отсъствал. Кралският съвет вероятно води началото си от Уилям Завоевателя. Кралският съвет освен това бил и върховна съдебна инстанция.

Канцлерът оглавявал скрипториума и отговарял за кралския печат.

Хазната била управлявана от тъй наречената Палата на шахматната дъска (Exchequer). Там два пъти годишно шерифите (които били отговорни за събирането на данъците) донасяли приходите; те били измервани на едно място и след това отчитани в друго отделение.

Управлението на Хенри I Боклерк дало възможност в страната да се създаде стабилна управленска система, особено по отношение на финансите и правораздаването, и да затвърди авторитета на кралската власт.