15. Първите кръстоносни походи (I-III) и формиране на кръстоносните държави в Отвъдморските територии.

Първи кръстоносен поход

През ѝ в. в Европа се наблюдава по-добър климат и нарастване на населението. Към средата на XI в. населението на Балканите е нараснало с 1/3 и изхранването е било затруднено.

През XI в. потокът на поклонници към Йерусалим се увеличава, до 1071 г., когато селджуките превземат Йерусалим и прекъсват толерантната политика към поклонниците. През 1095 г. се провежда църковния събор в Клермон, където папа Урбан II призовава за провеждане на кръстоносен поход. Тълпата избухва във въодушевление с викове „Deus vult“.

Водачи:

Селски поход: Готие – френсло рицар, чиято войска се състояла от само 8 рицари и селяни, които безпроблемно преминали през Унгария. В Белград нямало осигурен пазар за храна. Кръстоносците се пръснали в околностите, където влезли в конфликти с местното население. 60 души били изгорени от местните. Готие напуснал Белград, и между Ниш и Константинопол не срещнал проблеми. Византийските власти осигурявали пазари за храна по пътя на кръстоносците.

Пиер Пустинника – Преди пристигането му, Белград бил евакуиран. Пиер се сблъскал с печенеги, охраняващи Дунава. В Ниш бил организиран пазар от Никита(катепан на България). Стигнало се до сблъсъци между кръстоносците и местното население поради недоразумения. Прерастнали в сблъсъци с византийската армия. След София продължили без инциденти и пристигнали в Константинопол през Юли 1096 г., откъдето се прехвърлили в Мала Азия и загинали веднага в битка срещу селджукските турци.

Поход на бароните:

Юг Вермандоа – брат на френския крал. Минал през Рим, стигнал до Бари, откъдето византийска флота го прехвърлила в Драч, но в Отрантския проток се натъкнали на буря и повечето кораби потънали. Юг Вермандоа бил „задържан“(заловен?) от византийците и прекаран към Константинопол

Годфроа дьо Буйон и брат му Балдуин– Преминава през Балканите по диагоналния път, стигнал без инциденти до Пловдив. Известно време след като напуснали града, Годфроа научил за задържането на Юг Вермандоа и подложил околностите на Селимврия на разграбване, докато не бил писмено уверен от Юг Вермандоа, че не е бил арестуван.

Боемонд – нормански вожд от апенините. Прехвърля се в Драч, където преминава по пътя Виа Егнация, с постоянни сблъсъци с византийците и с местното население, което било недоверчиво към норманите поради скорошните войни.

Граф Раймонд Тулузки – той водил най-голямата войска съставена главно от рицари от Южна Франция. Преминали през Далмация към Албанското крайбрежие. Прехода през планините бил труден, пресечен и с лошо време. Кръстоносците били постоянно нападани от местното славянско население. Раймонд бил приет от Константин Бодин в Дукля, но въпреки добрите отношения и побратимяването, кръстоносците продължили да имат конфликти с местното население, защото властта на Бодин явно отслабвала. Войската имала и постоянни сблъсъци с византийската, която ги предвождала до Константинопол.

Към пролетта на 1097 г. всички кръстоносци се събрали в Константинопол. Първата им среща с противника е обсадата на Никея, която е превзета през юни 1097 г. В по-нататъшния си път кръстоносците встъпват в директен бой [при Дорилеон](https://bg.wikipedia.org/wiki/%D0%91%D0%B8%D1%82%D0%BA%D0%B0_%D0%BF%D1%80%D0%B8_%D0%94%D0%BE%D1%80%D0%B8%D0%BB%D0%B5%D0%BE%D0%BD) и постигат първата си победа на 1 юли. При по-нататъшното си придвижване кръстоносците търпят големи лишения поради недостиг на храна и вода и са изложени на болести. След като преминават през [Киликийските порти](https://bg.wikipedia.org/wiki/%D0%9A%D0%B8%D0%BB%D0%B8%D0%BA%D0%B8%D0%B9%D1%81%D0%BA%D0%B0_%D0%BF%D0%BE%D1%80%D1%82%D0%B0), Балдуин се отклонява с отряда си и поема самостоятелно през [Киликия](https://bg.wikipedia.org/wiki/%D0%9A%D0%B8%D0%BB%D0%B8%D0%BA%D0%B8%D1%8F), като обсажда Едеса и я превзема. Така е основана първата кръстоносна държава. Основната група кръстоносци [обсажда](https://bg.wikipedia.org/wiki/%D0%9E%D0%B1%D1%81%D0%B0%D0%B4%D0%B0_%D0%BD%D0%B0_%D0%90%D0%BD%D1%82%D0%B8%D0%BE%D1%85%D0%B8%D1%8F_(1097_%E2%80%93_1098)) дълго време силно укрепената Антиохия и я превзема през юни 1098 г. Кръстоносците пристигат пред Йерусалим след още една година и го превземат на 7 юли 1099 г., извършвайки големи кръвопролития спрямо защитниците му. Месец след това се състои [битката при Аскалон](https://bg.wikipedia.org/wiki/%D0%91%D0%B8%D1%82%D0%BA%D0%B0_%D0%BF%D1%80%D0%B8_%D0%90%D1%81%D0%BA%D0%B0%D0%BB%D0%BE%D0%BD), в която противник вече е армията на [Фатимидите](https://bg.wikipedia.org/wiki/%D0%A4%D0%B0%D1%82%D0%B8%D0%BC%D0%B8%D0%B4%D0%B8), които са осъзнали опасността, но са отблъснати. Историците считат това сражение за последното действие на кръстоносната кампания и след него мнозинството кръстоносци поемат обратния път към дома.

В Леванта остават основаните четири кръстоносни държави: [графство Едеса](https://bg.wikipedia.org/wiki/%D0%93%D1%80%D0%B0%D1%84%D1%81%D1%82%D0%B2%D0%BE_%D0%95%D0%B4%D0%B5%D1%81%D0%B0), [княжество Антиохия](https://bg.wikipedia.org/wiki/%D0%9A%D0%BD%D1%8F%D0%B6%D0%B5%D1%81%D1%82%D0%B2%D0%BE_%D0%90%D0%BD%D1%82%D0%B8%D0%BE%D1%85%D0%B8%D1%8F), [кралство Йерусалим](https://bg.wikipedia.org/wiki/%D0%9A%D1%80%D0%B0%D0%BB%D1%81%D1%82%D0%B2%D0%BE_%D0%99%D0%B5%D1%80%D1%83%D1%81%D0%B0%D0%BB%D0%B8%D0%BC) и малко по-късно [графство Триполи](https://bg.wikipedia.org/wiki/%D0%93%D1%80%D0%B0%D1%84%D1%81%D1%82%D0%B2%D0%BE_%D0%A2%D1%80%D0%B8%D0%BF%D0%BE%D0%BB%D0%B8). Заселилите се там кръстоносци създават свое общество, до голяма степен повтарящо феодалното европейско общество и се задържат до [превземането на Акра](https://bg.wikipedia.org/wiki/%D0%9E%D0%B1%D1%81%D0%B0%D0%B4%D0%B0_%D0%BD%D0%B0_%D0%90%D0%BA%D1%80%D0%B0_(1291)) през 1291 г.

Втори кръстоносен поход:

Водачи били френският крал Луи VII и немският император Koнрад III. Кръстоносците били разединени и без ясно формулиран план и цели. Искали да нападнат Алепо или Дамаск, въпреки несъгласието на местните християни, че нападайки емира в Дамаск е безсмислено, понеже са в добри отношения с него. Обсадата на Дамаск била кратка и безуспешна.

Постепенно политическата ситуация в мюсюлманския свят на Изток се стабилизирала. През 1161 г. за везир в Египет бил назначен Насър I Салах ад дин. Той бързо завзел властта и се превърнал в един от най-мощните владетели, срещу които кръстоносците трябвало да се изправят. Той обградил кръстоносните държави, като превзел Йерусалим през 1187 г. Новините достигнали Западна Европа, където се надигнали страстите за нов поход.

Трети кръстоносен поход:

Участници: немският император Фридрих I Барбароса тръгнал първи по диагоналния път през Балканите. Неговите войски презимували в Тракия, като опожарили Пловдив и много други градове. Влезли в заговори срещу византийския император с българите и сърбите. Фридрих се удавил в река скоро след преминаването в Мала Азия, и малка част от разпокъсаните войски успели да дочакат идването на френския крал.

Френския крал Филип II Огюст и английският крал Ричард I Лъвското Сърце пристигнали по море, като първо завладели Акра, с помощта на австрийския херцох Леополд. Личните интриги между европейците били пренесени заедно с кръстоносното движение, което попречило на истински успехи. Така именно Ричард се държал арогантно спрямо френския крал и австрийския херцог Леополд, който пък го заловил в Австрия при неговото връщане и поискал откуп на англичаните. През 1191 г. френският крал обявил завръщането си, поради безуспешната кампания.