**A picture containing text, night sky

Description automatically generated**

**СОФИЙСКИ УНИВЕРСИТЕТ**

**‘’СВ. КЛИМЕНТ ОХРИДСКИ’’**

**И с т о р и ч е с к и ф а к у л т е т**

**Ересите на катарите и валденси- възникване и характеристики**

**Изготвил: Симеон Дишков**

**факулт. № 7IS0100038**

**София**

**2024 г.**

**Съдържание**

**1. Какво е ерес?**

**2. Катарската ерес**

**3. Валденската ерес**

**4. Заключение**

**Източници**

Какво е ерес?

Ерес е всяко вярване или теория, които силно се разминават с установените вярвания и догми, особено приетите вярвания или религиозен закон на религиозна организация. Ерес е различно от апостасията (вероотстъпничеството), което е изричното отричане от нечия религия, принципи или кауза и от богохулството. Във всички Аврамови религии пише да се внимава с тълкованието на светото писание, но при нито една не липсва различно и противоречиво такова, от което и възниква самата ерес.

Катарската ерес

Катари са еретическа християнска секта, разпространила се в Западна Европа през XII и XIII в. Катарите проповядвали неоманихейски дуализъм- има две противоположности, доброто и злото. Материалният свят е зъл. Подобни възгледи имали и други ереси на Балканите и Близкия Изток. Павликянската и Богомилската ерес също били дуалистични и има сведения за връзки между трите секти.

През първата половина на XI в. изолирани групи от еретици се появили в Западна Германия, Фландрия и Северна Италия. През единадесетото столетие нямало повече слухове за тях, тогава през XII в. те се появили. Период на развитие се появил след 1140 г. По същото време Богомилската църква се реорганизирала и богомилски мисионери, както и западни дуалисти връщайки се от II Кръстоносен поход (1147-49), разпространявали възгледите си на запад. От 40те катарите организирали църква с йерархия, литургии и доктрина. Около 1149 г. се установил първият епископ в Северна Франция, няколко години по-късно той установил колеги в Алби и в Ломбардия. Статутът на тези епископи се потвърдил и престижът на Катарската църква се усилил, благодарение на визитата от богомилския епископ Никита през 1167 г. През следващите години, все повече епископи се установявали, докато в края на века те наброявали 11 епископства. Едно в Северна Франция, 4 в Южна Франция и 6 в Италия.

Различните групи следвали различни доктрини, но всички се съгласили, че материята била зла. Човекът бил пришълец и странник в един зъл свят, неговата цел била да освободи духа си, който по природа бил добър, и да възстанови връзката си с Бог. Имало е стриктни правила за постене, включващи забраня на ядене на месо. Съвкуплението било забранено, пълен аскетичен отказ от света. Екстремният аскетизъм направила катарите църква на избраните, но все пак във Франция и в Северна Италия станала популярна религия. Успехът се дължал на делението на вярващите в две тела: ,,перфектните“ и ,,вярващите“ ( при богомилите имало деление между ,,съвършените богомили“, ,,вярващите“ и ,,слушателите“). Перфектните били отделени от масата вярващи, чрез церемония на инициация, консоламентумът. Те се посветили на съзерцание и се е очаквало да поддържат най-високите морални стандарти. От вярващите не се очаквало да постигнат равнището на перфектните. Катарските доктрини, за сътворението, пренаписали библейската история, те измислили сложна митология, която да го замени. Те гледали на Стария завет резервирано, някои от тях го отхвърлили напълно. Ортодоксалната доктрина на Въплъщението била отхвърлена. Иисус бил просто ангел, неговите човешки страдания и смърт били илюзия. Те също силно критикували светостта и корупцията на Католическата църква. Теологията на катарите била гностична. Те вярвали, че има две божества- едно зло и едно добро. Първото било покровител на всичко видимо и материално и било отговорно за всички злощастия в Стария Завет. Добрият бог, който бил почитан от Катарите, бил отговорен за посланието на Исус. Съответно, те се опитвали да следват ученията на Исус колкото се може по-дословно. Символизмът на кръста бил отречен, заклеймен като още едно материално нещо, използвано за мъчения и зло. Бернар Гуи, папски инквизитор в Тулуза, дава добро обобщение на катарската позиция с думите: *,, На първо място, те в повечето случаи, казват, че са добри християни, които не псуват или лъжат, или говорят зло за другите, че те не убиват хора или животни, нито нещо, имайки дъха на живота, и че те държат вярата в Господ Исус Христос и неговото евангелие, както са учели апостолите. Те настояват, че окупирали мястото на апостолите и че поради гореизброените неща, тези от Римската Църква, а именно прелатите, чиновниците и монасите и особено инквизиторите на ереста, ги преследват и наричат еретици, въпреки че те са добри хора и добри християни, и че те са преследвани, както Христос и неговите апостоли са били от Фарисеите.“*[[1]](#footnote-1)*.*

Интересно е обаче какво всъщност привлякло хората към катарството? Едно предимство, на което се радвали катарите пред католиците или ортодоксалните било, че не им трябвали скъпи църковни сгради, те се срещали в домове, ако не било възможно, предградията предлагали добра алтернатива. Катарите имали ритуали и социална структура ( включвайки областни епископи) толкова сложни, колкото и католическата църква, срещу която се противопоставяли. Най-важната задача на на перфектните била ,,утехата“ на членовете, особено на тези близо до смъртта. Този ритуал се считало, че подсигурява спасение. Една очевидна атракция била видната доброта на ,,перфектния“ в противовесие на твърде голямата светскост на служителите на официалната църква. В книгата на Малколм Ламберт, ,,Катарите“, се отбелязва, че всички грешки на католическата църква, се намерили и в катарската, когато станала държавната църква в Босна. Също, много катарски лидери, живели двойни животи, включае ставайки католически свещеници. Били готови да лъжат и да убиват, за да се защитят срещу инквизицията. Много нормални хора в катарските региони си избирали различни доктрини, обединявайки католицизъм, катаринизъм, паганизъм.

Катарските доктрини ударили в ядрото на ортодоксалното християнство и политическите институции на християнството, което довело до обединения и ответен удар. Катарите вярвали че Католическата църква била фалшива организация, която се проституирала за власт и пари, получени чрез греховни методи. Тук се вижда първата причина защо Католическата църква ги смятала за еретици. Папа Инокентий III (1198-1216) се опитал да принуди Раймонд VI, граф на Тулуза, да се присъедини към справянето с ереста, но това приключило катастрофално. Папският легат бил убит през януари 1208 г. и графът бил считан за съучастник. Поход- Албигойският поход започнал 1209 г., бил прокламиран срещу катарите, и армия, водена от група барони от Северна Франция, започнала да опустошава Тулуза и Прованс и да избива населението, катари и католици. Една от най-бруталните битки била при Безие, останала в историята като ,,Клането при Безие“ По структурирано гонение било санкционирано от св. Луи IX, в съюз с зараждащата се Инквизиция. То било ефективно във възпирането на катарите. През 1244 г. крепостта Монсегюр, близо до Пиренеите, укрепление на перфектните, било превзето и унищожено. Катарите трябвало да се покрият, много от френските катари заминали за Италия, където гонението било слабо. Ключови фигури в по нататъчната борба срещу ереста били Раймонд VII, Петър от Кастелно, Симон дьо Монтфорт- лидер на Албигойския кръстоносен поход ( името Албигойски идва от Алби, където пребивавал катарски епископ).

,,Ръкописът на Войнич“- е илюстрован кодекс, написан на ръка в уникална писмена система, чиито страници са датирани с въглерод, 1404-1438 г., кодексът се състои от 245 стр. Документът е наименуван след Уилфред Войнич, дилър на антични книги от Полша, представена публично през 1910 г. Според някои изследователи и историци в текста става на въпрос за катарски теософски открития, свързани с душата, отвъдния свят и просветените в това учение.

Йерархията се изпарила през 1270те, ереста се забавила през XIV в. и изчезнала началото на XV в.

Валденската ерес

Валденсите са членове на християнско течение, което започнало през XII в. във Франция. Поклонниците се стремели да следват Христос в бедността и простотата. Движението се е разглеждало като прото Реформация, заради отричането на католически принципи. Даже, в днешно време, името се е наложило като нарицателно за членове на протестантска църква ( на Френско-Италианската граница), която се формира, когато останки от по-ранно движение стават швейцарски протестантски реформатори.

Ранните римокатолически и валденски източници са малко и ненадеждни, и малко се знае със сигурност за реномираният основател, Валдес ( също наричан Петър Валдо). Валдес проповядвал от 1170 до 1176 г. в Лион, Франция, но църковните власти били алармирани от неговото отсъствие на теологическа подготовка и използването на нелатинска версия на Библията. Петър присъствал на III Лютерански събор (1179) в Рим и е потвърден в своя обет за бедност от папа Александър III. Вероятно по време на този събор Валдес направил своята ,,Изповедание на вярата“, това е изявление на ортодоксални вярвания, като обвинените еретици трябвало да подпишат. Валдо не получил църковната признатост, която очаквал. Необезсърчен, той и неговите последователи, наричани pauperes-бедни, продължили да изповядват. Архиепископът на Лион го отлъчил и папа Луций III забранил валденството с булата ,,Ad abolendam”(1184), издадена повреме на Синода във Верона.

След което, валденсите се отдалечили от учението на Римската католическа църква, като отрекли някои от седемте символа на вярата. Изповедта на греховете била ръководена от техните лидери, но не се нуждаела от свещеници, те отхвърлили използването на индулгенции. Покръстването се правело потопен изцяло във водата и не се практикувало на новородени. В крайна сметка, елементите на Евхаристията (хляб и вино) били разбрани само като символизъм и валденсите отрекли доктрината на транссубстанцията. Те също отхвърлили идеята за чистилище и молитви за мъртвите. Възгледите им били базирани на опростено библейство, морална строгост и критика към насилието в съвременната църква. Библията била приета като единствен тотален авторитет на цялата доктрина. В допълнение, църковните сгради не били виждани като нужни за да може да се почита Бог, заради това много еретици се молели в техните домове, конюшни или други локации. Тяхното движение, често присъединено и повлияно от други секти, се разпространило неудържимо в Испания, Северна Франция, Фландрия, Германия, Южна Италия и дори достигнало до Полша и Унгария. Рим реагирал яростно, обръщайки от отлъчване към активно преследване и екзекуции. Въпреки че валденсите се изповядвали редовно, празнували причастие веднъж годишно, постели и проповядвали бедност, те отказвали римски практики, като почитане на светци и тъй като не вярвали в полагането на клетви, отказали да признаят светските съдилища.

Началото на XIII в. част от валденсите се върнали към православието. До края на века, гонението елиминирало сектата в някои региони и, за да се спасят, някои оцелели изоставили отличаващото ги облекло. До края на XV в. били ограничени само до френските и италианските долини на Котианските Алпи.

Вторият период на тяхната история започнал, когато френският реформатор Гийом Фарел представил реформаторската теология на валденски министри (барбе) през 1526 г. Валденсите повдигнали въпроси свързани с броя символи на вярата, връзката между свободната и предначертана съдба и проблемът със съгласуването на обосновката чрез вяра с библейския акцент върху необходимостта от добри дела. На конференция в Цианфоран през 1532 г. повечето валденси приели секуларните съдилища и безбрачие за своите барбе и се съгласили да приемат само два символа ( кръщението и светото причастие) и доктрината за предопределението, представена от присъстващите протестанти. През XIV и XV в., вълни от валденси напуснали Дафни (Югоизточна Франция) и долините на Пиемонт, за да се настанят в Прованс, където помогнали за възраждането на региона, който бил запустял и опустошен. Били добре посрещнати. През 1532 г., в Люберон имало около 30 ,,бедни“. Но когато започнали да подпомагат реформацията, станали жертва на гонение от известният лидер на инквизицията, Жан де Рома и барон Жан Мейние д‘Оппед, първият президент на парламента на Прованс.Селото Мериндол било обрано и унищожено от войските на д‘Оппед. Касапницата се разпорстранила из Люберон и имало над 2000 жертви, 700 валдесианци били изпратени на галерите. Това клане шокирало Европа и не било забравено. Други масови кланета срещу валденси станали в Клабрия и долините на Пиедмонд. Адаптирайки се към женевската форма на почитане и църковна организация, те станали Швейцарската протестантска църква. Годините на гонение продължили, но получили граждански права през 1848 г. По време на 2/2 на XIX в., валденси емигранти достигнали Уругвай и от там отишли в САЩ. Подсилени от идващи от Франция и Швейцария, те установили малки групи в Мисури, Тексас, Юта и най-важното, около Валденс, в окръг Бърк, Северна Каролина. Днес валденсите са управлявани от седемчленен борд, наречен Тавола (Масата), избирани ежегодно от общ синод, който се събира в Торе Пеличе, Италия.

Ключови фигури за валденсите са Хенри Арнауд (1641-1721). Той бил савойски пастор, който водел валденсите изгнаници на glorieuse rentree, тяхното историческо пътуване от Швейцария обратно до техните пиемонтски долини 1689 г.

Заключение

Ересите на катарите и валденси са едни от многото ереси, възникнали в Европа. Те са продукт на различни разбирания на светото писание, природата на бог и стремеж към отделяне от римокатолическата църква. Понеже църквата била корумпирана, искаща индулгенции, които противоречат на учението на Исус Христос, което всъщност е обединявало двете ереси. Те са се стремели да изповядват по-чисто и свято християнство, да следват Спасителя, да живеят като него, да се отрекат от корумпираната и деградираща църковна институция с всичките си светци. Клането, породено от това отричане на догмите и откъсване от църквата, показва, че тази стара и свята институция, не проявява разбиране към свободата, завещана от Бог. Зверствата, както върху еретици, така и върху католици, са ясен знак, за разпада на църковния морал и милосърдие дори и към техните.

Източници

<https://www.learnreligions.com/cathars-and-albigenses-249504>

<https://www.britannica.com/event/Battle-of-Toulouse>

<https://www.ancient-origins.net/history-important-events/cathars-0013161>

Малколм Ламберт ,,The Cathars”, Blackwells, 1998

<https://www.academia.edu/43237956/Catharism>

https://medcraveonline.com/JHAAS/JHAAS-07-00262.pdf

<https://www.britannica.com/event/Reformation>

<https://gameo.org/index.php?title=Waldenses>

https://museeprotestant.org/en/notice/a-history-of-the-waldensians/

1. Клайн, Остин ,,Cathars & Albigenses: What was Catharism?” Learn Religions, Aug. 27 2020 [↑](#footnote-ref-1)