“**Великото преселение на народите” /ІV-VІ в./:миграции и заселвания**. Разпадане на Римската империя и “варварските” кралства. Късна античност или Ранно средновековие?- 3 ч.л.

2. Великото преселение на народите и разпадането на Западната Римска империя

Германските народи непосредствено преди Великото преселение, се разделят на 3 основни групи:

* Западногермански – около течението на р. Елба
* Северногермански – в Скандинавия
* Източногермански – готи – произхождат от Скандинавия. Населяват териториите на източна Европа ок. дн. Украйна

Готските нашествия от III в. приключват с победата на Клавдий II Готски (268-270). По това време се оформят и разделят двете главни групи готи – вестготи и остготи с граница р. Днестър.

Западнохунската империя:

Остготите и антите на територията на дн. Украйна и Южна Русия попадат под властта на хунския военноплеменен съюз. Хуните притискат вестготите, които в 376 г. молят император Валент да ги засели на Юг от Дунава, но преговорите се провалят и поради хунската заплаха, вестготите панически преминават р. Дунав. Император Валент е убит през 378 г. в битката при Адрианопол.

Вестготи:

След като разоряват Балканския полуостров в течение на 20 години, вестготските племена, предвождани от Аларих, напускат Балканският полуостров и се насочват към Италия. През 410 г. Рим е превзет и разграбен от Аларих.

Аларих умира през 410 г. и е наследен от Атаулф, който напуска Италия и превежда вестготите по брега на тиренско море към Галия и оттам към Испания. Атаулф е убит през 415 г. Наследен е от Валия, който през 416 г. сключва мирен договор с Рим и помага за унищожението на вандалските и аланските заселници в Испания, а през 418 г. вестготите получават федератски статут и се заселват в Южна Галия ок. Тулуза. Така възниква вестготското (визиготското) кралство.

Вандали:

Вандалите са западногерманско племе, изтласкано на Запад от хунския военноплеменен съюз. В преселението си повличат и групите на алани и свеби. Вандалите стигат до Испания където завзетмат провинция Бетика (Вандалусия). Притиснати са от вестготите, което ги кара да нахлуят и евентуално да завземат цяла римска Северна Африка със столица Картаген. През 455 г. вандалският крал Гейзерих нахлува в Италия и завзема и ограбва Рим.

Свеби:

Повлечени от вандалите, пристигат в Испания и създават държава в Северозападната част на иберийския полуостров. Държавата просъществува до края на VI в.

Бургунди:

Западногерманско племе, установяват се на Източния бряг на Рейн, През 437 г. под натиск на хуните се заселват в Галия (в Севоя). През 457 г. възниква второто им кралство със столица Лугунум (Лион).

През 476 г. Одоакър – римски войник, сваля от престола Ромул Августул и се обявява за крал на Италия. Одоакър изпраща инсигниите на властта при Византийския император Зенон. Две години по-късно остоготските племена с предводител Теодорих нахлуват в Италия. През 493 г. Теодорих успява да разбие Одоакър, и създава остготското кралство.

Късна римска империя:

Търговията в Средиземноморието постепенно замира. Градските центрове започват да губят влияние и значение. Масовото освобождаване на роби, и западането на класическото римско робовладение води до постепенна промяна в селското производство. Поради несигурността от варварските нашествия, много свободни селяни стават зависими колони, с непълни права върху земята. Започва концентрация на подобни стопанства около един централен укрепен център, в който резидира местния аристократ земевладелец. Владението се нарича латифундия.

Селското производство започва да доминира над градското. Населението на градските центрове значително намалява. Изчезват пазарите за специализирани и луксозни занаятчийски стоки, което води до свиване на занаятчийското производство в градовете. Степента на разделение на труда намалява. Всички занаятчийски стоки започват да се произвеждат непосредствено от селските производители или от локални занаятчии в центъра на земевладението (вилата).

Властта в градските центрове започва все повече да се упражнява от епископа, а църквата се превръща в основната социална институция. Градското самоуправление и светски институции постепенно западат.