20. Кралство Франция X-XIII век – управлението на Капетингите

Западно-франкското кралство в края на династията на Каролингите през X в. било слабо централизирано. Основната обвързаност на местните херцози и графове към краля била военна. Положението било аналогично с автономните херцогства в Германия.

През X – XI в. феодалните отношения били напълно установени във Франция. Властта на херцозите се опирала именно на прихода от техните феодални владения. Тяхната икономическа мощ пряко се превръщала в политически, и кралската власт била слаба.

След смъртта на Луи V – последният преставител на каролингската династия, за крал бил избран Юг Капет – сина на графа на Париж. Юг Капет успял да наложи за свой наследник сина си Робер II, последван от Анри I. Първите капетингски крале укрепили своята власт, чрез създаването на кралските домени – един вид лично феодално владение на краля, от които той черпел приходи и набирал войска, с която упражнявал политическата си власт над едрите феодали. Кралството било управлявано и чрез кралски съвет, подобно на Англия. Канцлера, сенешала и камериерът, първоначално имали функции около кралската резиденция и ритуали, постепенно се превърнали в административен орган на кралската власт.

Филип I консолидирал кралският домен, функциите му, и правните му отношения, както и стриктната организация на производството, което допълнително допринесло за консолидацията на кралската власт. Бил наследен от Луи VI Дебелия (1108-1137). При него кралството вече се нарича „кралство Франция“, а не кралство на франките. То вече се е превърнало в абстрактна идея, както и „френския престол“. Луи бил в добри отношения с църквата, спонсорирал църковни институции и техните владения, като Клюнийския манастир. Луи влязъл в конфликт и с английския крал, над владенията му в Нормандия. Той атакувал английски васали. Управлението на Луи се свързва с продължителното укрепване на авторитета на краля.

Луи VII (1137-1180) – губи земи в Нормандия и в Аквитания към англичаните. Влиза в конфликт с крал Хенри II.

Кралските практики за организацията на производството във феодалните владения, се възприели от всички едри и дребни феодали. По този начин селската икономика изклщчително много замогнала, заедно с нея феодалите. Селският производител бил в невиждано до сега тежко положение. Над него се налагали беззброй различни видове данъци. Лично зависимите селяни изплащали поголовен данък, данък за брак, развод, и даже при смърт. Всички селяни, не само лично свободните, били длъжни да извършват ангария в господарската земя + натурален и паричен данък върху собственото си производство + такси за мелници, мостове, пасища и т.н. Феодалното право постепенно се универсализирали и уеднаквило под влиянието на кралската институция. Сформира се идеята за „нация“, както и за идеята за краля и „народа му“. Появата на нови технологии в аграрното производство като тежкия плуг, теглен от коне, също допринесли за икономическия и съответно за политическия възход на Френското кралство.

Филип II Огюст (1180 - 1223) успява да си възвърне голяма част от териториите изгубени от предщественика му. Нормандия, Анжу, Фландрия, всички се присъединили към кралския домен. Краля водел активна политика на закрила на градовете комуни във Фландрия, които чрез производството и търговията с вълнени платове, се превърнали в силна икономическа опора на кралската власт.

В кръстоносния поход, Филип II участвал със сериозна войска, която вече включвала наемници, наети с пари събрани чрез извънреден данък върху цялото население на кралството. Филип изоставил похода рано, за да се възползва от сътресенията в английското кралство при отсъствието на краля. Неговата стратегия била успешна, след като при битката при Бувин, кралския домен увеличил размера си тройно, а цяла Франция била избухнала в радостна подкрепа на Филип. Английският крал Джон бил ппринуден да ограничи властта си за сметка на бароните.