21. Управлението на Плантадженетите в Англия (XII-XIII век)

**Английското кралство “От Харта към Парламент**”. Норманското завоевание. Реформите на Плантадженетите. Стогодишната война и краят на “Анжуйската империя”, изворова база, архиви:- 3 ч. л.

След смъртта на Хенри I 1135 г., английският престол бил зает от Стивън I (1135-1154) – негов племенник, въпреки желанието на Хенри I престола да бъде наследен от дъщеря му Матилда. Тя се омъжила за графа на Анжу – Жофроа Плантажьоне. Техният син – Хенри, се оженил за Алиенор Аквитанска. След военна победа над Стивън I, Хенри (с формалната подкрепа на Стивън), станал крал през 1153, самостоятелно управлява след смъртта на Стивън през 1154. Английската корона в този момент владеела повече земи във Франция, отколкото френския крал.

Управлението на Хенри II (1154-1189) г. се характеризира с ограничения върху правомощията на феодалната аристокрация. Създава се светско законодателство и съдопроизводство, които отнели правата на местните феодални съдилища.

Държавата била управлявана от курията – кралският съвет, сред които най-важните длъжности били канцлера, ковчежника и юстициария. Те представлявали законодателната власт, издавали Асизи. Наблюдава се еволюция на кралската идеология – все повече тя се опира на светското законодателство.

Хенри провежа и военна реформа – отслабва ролята н баронното опълчение, като въвежда данък вместо военна служба, с което се финансира наемничество. Засилва се ролята и на freeholder-ите.

1171 г. – нашествие в Ирландия, превръща се в английска колония

Хенри II влиза в конфликт и с църквата. Той отнел значителни имоти от Кентърбърийската архиепископия, и също значителни феодални права върху съдопроизводството чрез т.н. Кларендънски постановления. Кентърбърийския архиепископ Томас Бекет отказал да приеме новите законодателни промени, и избягал във Франция. Хенри II се договорил с Томас той да се върне, но след завръщането му бил убит. Папата наложил на Англия папски интердикт. Започнали вълнения срещу светската власт. Хенри трябвало да се покае. Конфликта приключил през 1172 г., когато кралят получил опрощение срещу обещанието да участва в кръстоносен поход. Това станало през 1189 г., но тогава вече Хенри бил умрял, а неговият син Ричард I потеглил към светите земи.

В отсъствието на Ричард I Лъвското Сърце (1189-1199) г., държавата била управлявана на практика от юстициария и curia regis. След подвизите му в Светите земи, Ричард се завръща в Европа, където е заловен от австрийския херцог Леополд и предаден на император Хайнрих VI, който принуждава англичаните да дадат откуп за освобождението му. Завръща се за кратко в Англия, след което отива във Франция да воюва срещу Филип II Огюст, където загива през 1199 г.

Джон I (1199-1216) води неуспешни войни с Франция и впоследствие губи много територии във Франция. Загубва Нормандия и Анжу. През 1215 е принуден от феодалната аристокрация да подпише Magna Carta Libertatum, която отстъпва множество права от кралската власт. Кралската власт е отслабена. Съставен е комитет за контрол на изпълнението на хартата. Един от членовете осигурява правото на съдебен процес за всеки свободен човек. От тук се смята че произхожда съвременната английска правна система.

Хенри III (1216-1272) – той се жени за Алиенор от Прованс, с което френското влияние в управлението се засилва.

Засилващия се конфликт с бароните се проявил отново през 1258 г. когато начело на техните интереси застабак Симон дьо МонфорВ Оксфорд 1258 г. се провежда „Лудия Парламент“. Парламентът приема Оксфордските Провизии, които уреждат нова държавна структура, която да включва феодалната аристокрация в управлението на държавата. Въвежда се баронска олигархия – съвет от 15 души, който да контролира краля и да дава насоки на кралската политика. Година по-късно са прокарани Уесъминстърските провизии от Симон сьо Монфор, настояващи за още повече права и на другите съсловия.

Конфликтът прераства в гражданска война през 1264 г., когато кралските войски на Хенри III са разбити от Симон дьо Монфера. Симон на практика управлява за 15 месеца, но на практика нито бароните можели да управляват без краля, нито краля без бароните. Въпреки че Симон е победен през 1265 г. от Хенри III, той е принуден да запази двукамерния парламент – Камарата на Лордовете включвала представителите на едрата феодална аристокрация, включителни и църквата. Камарата на общините включвала дребните рицари и зараждащата се гражданска класа.

Реформите продължават и по време на управлението на Едуард I Плантадженет (1272-1307). Принуден е да признае правото на Парламента да определя данъците. Тази система на управление в историографията е прието да се нарича съсловно-представителна монархия. Едуард разширил влиянието на едрите земевладелци с първия commons enclosure act (заграждането на общинските земи и превръщането им в частни). Той също разрешил продажбата на феодални владения (фиефове), с условието че васалните отношения се запазват с новия сеньор.

Едуард овладява Уелс и унищожава местната административна и съдебна система, като ги съединява с английската. От сега нататък се оформя практиката престолонаследникът на английския престол да приема титлата Принц на Уелс.

Едуард опитва да овладее Шотландия, което води до дълготраен конфликт, тъй като Шотландия се съюзява с Франция. Уилям Уолъс е разгромен в битката при Falkirk, а самият той е екзекутиран през 1305 г., но съпротивата в Шотландия продължава и по време на управлението на Едуард II.