1. **“Реконкистата”:** Християнските кралства на Севера срещу мюсюлманския Юг на Пиренейския полуостров. Консолидация на Португалия, Кастилия и Арагон. Обединението на Испания и краят на Гранада. 2 ч. л.

В началото на 711 г. неголяма армия от 7000 бербери,[[2]](https://bg.wikipedia.org/wiki/%D0%A0%D0%B5%D0%BA%D0%BE%D0%BD%D0%BA%D0%B8%D1%81%D1%82%D0%B0#cite_note-2) командвана от арабския пълководец [Тарик ибн Зияд](https://bg.wikipedia.org/wiki/%D0%A2%D0%B0%D1%80%D0%B8%D0%BA_%D0%B8%D0%B1%D0%BD_%D0%97%D0%B8%D1%8F%D0%B4), преминава [Гибралтарския проток](https://bg.wikipedia.org/wiki/%D0%93%D0%B8%D0%B1%D1%80%D0%B0%D0%BB%D1%82%D0%B0%D1%80%D1%81%D0%BA%D0%B8_%D0%BF%D1%80%D0%BE%D1%82%D0%BE%D0%BA) и се установява в най-южните части на Испания.[[3]](https://bg.wikipedia.org/wiki/%D0%A0%D0%B5%D0%BA%D0%BE%D0%BD%D0%BA%D0%B8%D1%81%D1%82%D0%B0#cite_note-3) Вестготите изпращат против тях армия, начело на която застава самият крал [Родерих](https://bg.wikipedia.org/wiki/%D0%A0%D0%BE%D0%B4%D0%B5%D1%80%D0%B8%D1%85). В [битката при река Гуадалете](https://bg.wikipedia.org/wiki/%D0%91%D0%B8%D1%82%D0%BA%D0%B0_%D0%BF%D1%80%D0%B8_%D1%80%D0%B5%D0%BA%D0%B0_%D0%93%D1%83%D0%B0%D0%B4%D0%B0%D0%BB%D0%B5%D1%82%D0%B5_(711)) през същата година те претърпяват пълно поражение, в което загива и кралят. Сега нови военни части се прехвърлят от Африка, включително елитни арабски войници, докарани направо от Дамаск. До 714 г. мюсюлманите превземат [Сарагоса](https://bg.wikipedia.org/wiki/%D0%A1%D0%B0%D1%80%D0%B0%D0%B3%D0%BE%D1%81%D0%B0) и Леон, с което премахват всички стратегически точки на вестготската съпротива.

В Астурия мюсюлманската власт е само на хартия и някои вестготски вождове действат самостоятелно. Такъв е бившият телохранител на Родерих - Пелагиус, известен по-късно с името [Пелайо](https://bg.wikipedia.org/wiki/%D0%9F%D0%B5%D0%BB%D0%B0%D0%B9%D0%BE_(%D0%90%D1%81%D1%82%D1%83%D1%80%D0%B8%D1%8F)). През 718 или 722 г. той побеждава в долината на [Кавадонга](https://bg.wikipedia.org/wiki/%D0%91%D0%B8%D1%82%D0%BA%D0%B0_%D0%BF%D1%80%D0%B8_%D0%9A%D0%BE%D0%B2%D0%B0%D0%B4%D0%BE%D0%BD%D0%B3%D0%B0) малък арабски отряд[[7]](https://bg.wikipedia.org/wiki/%D0%A0%D0%B5%D0%BA%D0%BE%D0%BD%D0%BA%D0%B8%D1%81%D1%82%D0%B0#cite_note-7) и се обявява за крал на Астурия. Този самоволен акт не води до автоматично признание от другите християнски държави. След поражението при Поатие през 732 г. арабите решават да консолидират владенията си в Испания, но рейдовете в Астурия не сломяват християнската съпротива. Пелайо умира през 737 г., наследен от сина си, с което се установява принципа на наследието. Първоначалните посоки на разширението на Астурия са по бреговете, към Галисия и Баските земи, съпроводени от династични бракове с местните вождове. През 742 г. обаче в земите на юг от Кантамбрийските планини избухва въстание. Астурийците се възползват и за първи път разширяват територията си до река [Дуеро](https://bg.wikipedia.org/wiki/%D0%94%D1%83%D0%B5%D1%80%D0%BE).

През 759 г. [Пипин Къси](https://bg.wikipedia.org/wiki/%D0%9F%D0%B8%D0%BF%D0%B8%D0%BD_%D0%9A%D1%8A%D1%81%D0%B8) прогонва мюсюлманите от Септимания, след което разширява Франкското кралство до Пиренеите. През 778 г. неговият син [Карл Велики](https://bg.wikipedia.org/wiki/%D0%9A%D0%B0%D1%80%D0%BB_%D0%92%D0%B5%D0%BB%D0%B8%D0%BA%D0%B8) за първи път прехвърля войските си на юг от планината и обсажда Сарагоса.

Алфонсо ІІ (791 – 842) - франкският император и папата го признават за крал на Астурия. Така тази държава получава своето заслужено място на картата на Европа. През 801 г. франките превземат Барселона и създават [Испанската марка](https://bg.wikipedia.org/wiki/%D0%98%D1%81%D0%BF%D0%B0%D0%BD%D1%81%D0%BA%D0%B0_%D0%BC%D0%B0%D1%80%D0%BA%D0%B0), а това дава още повече увереност, че мюсюлманите може да бъдат победени.

През 750 г. в Арабския халифат е извършен преврат и Омаядите губят властта. Новата силна династия е тази на [Абасидите](https://bg.wikipedia.org/wiki/%D0%90%D0%B1%D0%B0%D1%81%D0%B8%D0%B4%D1%81%D0%BA%D0%B8_%D1%85%D0%B0%D0%BB%D0%B8%D1%84%D0%B0%D1%82). Един омаядски принц – [Абд ар Рахман](https://bg.wikipedia.org/wiki/%D0%90%D0%B1%D0%B4_%D0%B0%D0%BB-%D0%A0%D0%B0%D1%85%D0%BC%D0%B0%D0%BD_I) – пристига в Испания и създава независима държава, наречена [Кордобски](https://bg.wikipedia.org/wiki/%D0%9A%D0%BE%D1%80%D0%B4%D0%BE%D0%B2%D1%81%D0%BA%D0%B8_%D0%B5%D0%BC%D0%B8%D1%80%D0%B0%D1%82) (Омаядски) емират.[[6]](https://bg.wikipedia.org/wiki/%D0%A0%D0%B5%D0%BA%D0%BE%D0%BD%D0%BA%D0%B8%D1%81%D1%82%D0%B0#cite_note-6) Столица става град [Кордоба](https://bg.wikipedia.org/wiki/%D0%9A%D0%BE%D1%80%D0%B4%D0%BE%D0%B1%D0%B0). През 929 г. емиратът прераства в [халифат](https://bg.wikipedia.org/wiki/%D0%9A%D0%BE%D1%80%D0%B4%D0%BE%D0%B2%D1%81%D0%BA%D0%B8_%D1%85%D0%B0%D0%BB%D0%B8%D1%84%D0%B0%D1%82), конкурентен на Абасидите. Той просъществува около век.

ІХ в. е времето, в което се появява разнообразие сред християнските държави в Испания. Кралство Астурия, макар и най-силно, вече не е единственият двигател на реконкистата. През 824 г. се появява Наварското кралство, а по-късно Испанската марка се трансформира в независимото графство Барселона. През 874 г. астурийците превземат ключовото пристанище [Порто](https://bg.wikipedia.org/wiki/%D0%9F%D0%BE%D1%80%D1%82%D0%BE). Там възниква графство Португалия, все още техен васал.

**ЛЕОН {**

През 910 г. астурийският крал [Алфонсо ІІІ Велики](https://bg.wikipedia.org/w/index.php?title=%D0%90%D0%BB%D1%84%D0%BE%D0%BD%D1%81%D0%BE_III_(%D0%90%D1%81%D1%82%D1%83%D1%80%D0%B8%D1%8F)&action=edit&redlink=1) абдикира в полза на тримата си синове: Гарсия взема южните части (Леон), Ордоньо – западните (Галисия), а Фуела – първоначалните земи на Астурия. Постепенно всички земи на кралството попадат под властта на Фуела, но единството трае кратко. Започва дълъг период на фрагментация, който завършва през ХІ в., а тогава обединеното кралство вече носи името на новата си столица – Леон.

**}**

През 30-те години на Х в. новосъздаденият Кордобски халифат започва мощно настъпление на север, като едва не ликвидират кралство Навара. Офанзивата е спряна през 939 г. в голямата [битка при Симанкас](https://bg.wikipedia.org/wiki/%D0%91%D0%B8%D1%82%D0%BA%D0%B0_%D0%BF%D1%80%D0%B8_%D0%A1%D0%B8%D0%BC%D0%B0%D0%BD%D0%BA%D0%B0%D1%81). Там [Рамиро ІІ Леонски](https://bg.wikipedia.org/w/index.php?title=%D0%A0%D0%B0%D0%BC%D0%B8%D1%80%D0%BE_%D0%86%D0%86_(%D0%9B%D0%B5%D0%BE%D0%BD)&action=edit&redlink=1) разбива армията на халифата, халифът [Абд ал Рахман ІІІ](https://bg.wikipedia.org/w/index.php?title=%D0%90%D0%B1%D0%B4_%D0%B0%D0%BB_%D0%A0%D0%B0%D1%85%D0%BC%D0%B0%D0%BD_III&action=edit&redlink=1) едва не загива. Това се счита за особено ключов момент в хода на Реконкистата.

Следващият етап от борбата между християни и мюсюлмани се свързва с името на кордобския пръв министър [Ал-Мансур](https://bg.wikipedia.org/wiki/%D0%90%D0%B1%D1%83_%D0%90%D0%BC%D0%B8%D1%80_%D0%B0%D0%BB-%D0%9C%D0%B0%D0%BD%D1%81%D1%83%D1%80), наричан Победителят. При него халифатът преживява най-голямото си могъщество. През 985 г. армиите му превземат Леон и го опожаряват. Всички християнски завоевания на юг от река Дуеро са изгубени. През 988 г. същата съдба сполетява и Барселона. Тъжен момент за християните е падането на свещения град [Сантяго де Компостела](https://bg.wikipedia.org/wiki/%D0%A1%D0%B0%D0%BD%D1%82%D1%8F%D0%B3%D0%BE_%D0%B4%D0%B5_%D0%9A%D0%BE%D0%BC%D0%BF%D0%BE%D1%81%D1%82%D0%B5%D0%BB%D0%B0) (997). Камбаните на прочутата църква са отнесени в Кордоба, където престояват повече от две столетия.[[8]](https://bg.wikipedia.org/wiki/%D0%A0%D0%B5%D0%BA%D0%BE%D0%BD%D0%BA%D0%B8%D1%81%D1%82%D0%B0#cite_note-8) Времето на Кордобското могъщество приключва около 1009 г., когато започва гражданска война. Тя довежда първо до отслабването, а после и до разпадането на халифата. От 1031 г. вече няма единна мюсюлманска държава в Испания, а двадесетина емирати (тайфи), които воюват помежду си със същото ожесточение, с което се бият с християните.

Кралство Леон се възползва от новата обстановка по времето на [Фернандо І](https://bg.wikipedia.org/w/index.php?title=%D0%A4%D0%B5%D1%80%D0%BD%D0%B0%D0%BD%D0%B4%D0%BE_I_(%D0%9B%D0%B5%D0%BE%D0%BD)&action=edit&redlink=1) (1037 – 1065), който начева серия опустошителни походи на юг. Редица мюсюлмански градове откупват свободата си чрез големи суми (*париас*). Връх на тази политика е атаката срещу Севиля през 1063 г. Когато Фернандо І умира (1065), отново настъпва разделение на земите му между тримата му синове. За първи път на картата се появява държава с името Кастилия

Леонският крал [Алфонсо VІ](https://bg.wikipedia.org/wiki/%D0%90%D0%BB%D1%84%D0%BE%D0%BD%D1%81%D0%BE_VI) (1065 – 1109) се смята за най-големия герой на Реконкистата. Той продължава политиката на баща си да напада близките емирати и превръща владетелите на Толедо и Сарагоса в свои васали. Усилията на Алфонсо VІ се насочват към отслабената тайфа Толедо. Четири години продължават усилията му да изолира, а след това да задържи на престола слабия емир Ал-Мамун. На 6 май 1085 г. Толедо отваря вратите си пред победителя и завинаги остава под християнска власт.[[10]](https://bg.wikipedia.org/wiki/%D0%A0%D0%B5%D0%BA%D0%BE%D0%BD%D0%BA%D0%B8%D1%81%D1%82%D0%B0#cite_note-10) Падането на този град носи със себе си много символика. Това е старата вестготска столица. След Симанкас това е втори повратен момент на Реконкистата.

Останалите емирати се обръщат за помощ към североафриканската империя на [Алморавидите](https://bg.wikipedia.org/wiki/%D0%90%D0%BB%D0%BC%D0%BE%D1%80%D0%B0%D0%B2%D0%B8%D0%B4%D0%B8). През 1086 г. армия от 50 000 бербери и маври, командвана от големия пълководец Юсуф бин Ташфин, акостира в [Алхесирас](https://bg.wikipedia.org/wiki/%D0%90%D0%BB%D1%85%D0%B5%D1%81%D0%B8%D1%80%D0%B0%D1%81). Много скоро тя нанася тежко поражение на Алфонсо VІ в голямата [битка при Саграхас](https://bg.wikipedia.org/wiki/%D0%91%D0%B8%D1%82%D0%BA%D0%B0_%D0%BF%D1%80%D0%B8_%D0%A1%D0%B0%D0%B3%D1%80%D0%B0%D1%85%D0%B0%D1%81). Ташфин успява да изтласка Леонското кралство от много завзети земи и стига до река Дуеро. Толедо е обграден от три страни, но до атака срещу него не се стига.

Новото християнско [поражение при Уклес](https://bg.wikipedia.org/w/index.php?title=%D0%91%D0%B8%D1%82%D0%BA%D0%B0_%D0%BF%D1%80%D0%B8_%D0%A3%D0%BA%D0%BB%D0%B5%D1%81&action=edit&redlink=1) през 1108 г. е последният успех на Алморавидите. С упадъка на тази империя започва серия от християнски победи.

Алфонсо І Арагонски иска да превземе Сарагоса, но се нуждае от сериозна подкрепа. Отзовават се много рицари от Тулуза. Общите усилия дават резултат и градът е превзет. Той става столица на Арагон. Не след дълго мюсюлманите са прочистени от целия испански североизток чак до Валенсия.

В същото време от другата страна на полуострова възниква [португалското кралство](https://bg.wikipedia.org/wiki/%D0%9A%D1%80%D0%B0%D0%BB%D1%81%D1%82%D0%B2%D0%BE_%D0%9F%D0%BE%D1%80%D1%82%D1%83%D0%B3%D0%B0%D0%BB%D0%B8%D1%8F). Един от дошлите по-рано бургундски рицари се омъжва за дъщерята на Алфонсо VІ. Дават му графство Португалия като апанаж. Неговият син [Афонсу І Енрикеш](https://bg.wikipedia.org/wiki/%D0%90%D1%84%D0%BE%D0%BD%D1%81%D1%83_I) побеждава мюсюлманите при [Орике](https://bg.wikipedia.org/wiki/%D0%91%D0%B8%D1%82%D0%BA%D0%B0_%D0%BF%D1%80%D0%B8_%D0%A3%D1%80%D0%B8%D0%BA%D0%B5) през 1139 г. и се обявява за крал. Четири години по-късно леонските крале признават независимостта на Португалия. По време на [Втория кръстоносен поход](https://bg.wikipedia.org/wiki/%D0%92%D1%82%D0%BE%D1%80%D0%B8_%D0%BA%D1%80%D1%8A%D1%81%D1%82%D0%BE%D0%BD%D0%BE%D1%81%D0%B5%D0%BD_%D0%BF%D0%BE%D1%85%D0%BE%D0%B4) Афонсу І се договаря с рицарите за обща атака на Лисабон. Градът пада през 1147 г., което се счита за единствения успех на кръстоносците.

В средата на века християнските успехи стигат до там, че в ръцете им за първи път от четири века пада Кордоба (завладяна за кратко от Алфонсо VІІ от 1146 до 1149 г.).[[13]](https://bg.wikipedia.org/wiki/%D0%A0%D0%B5%D0%BA%D0%BE%D0%BD%D0%BA%D0%B8%D1%81%D1%82%D0%B0#cite_note-13) Резултатът е, че нова африканска империя се замесва във военните действия в Испания – това е империята на [Алмохадите](https://bg.wikipedia.org/wiki/%D0%90%D0%BB%D0%BC%D0%BE%D1%85%D0%B0%D0%B4%D0%B8). Нейните халифи завземат Андалусия, преместват столицата си в Севиля. Тяхната власт в Испания достига апогея си при Юсуф І (1163 – 1184) и Якуб І (1184 – 1199) – способни и начетени мъже, които показват толерантно отношение към покорените християни и мюсюлмани. Техният най-голям успех е [победата при Аларкос](https://bg.wikipedia.org/wiki/%D0%91%D0%B8%D1%82%D0%BA%D0%B0_%D0%BF%D1%80%D0%B8_%D0%90%D0%BB%D0%B0%D1%80%D0%BA%D0%BE%D1%81) (1195), където разбиват кастилския крал [Алфонсо VІІІ](https://bg.wikipedia.org/wiki/%D0%90%D0%BB%D1%84%D0%BE%D0%BD%D1%81%D0%BE_VIII).

През 1212 г. се стига до най-голямото и решително сражение на Реконкистата – [битка при Лас Навас де Толоса](https://bg.wikipedia.org/wiki/%D0%91%D0%B8%D1%82%D0%BA%D0%B0_%D0%BF%D1%80%D0%B8_%D0%9B%D0%B0%D1%81_%D0%9D%D0%B0%D0%B2%D0%B0%D1%81_%D0%B4%D0%B5_%D0%A2%D0%BE%D0%BB%D0%BE%D1%81%D0%B0). Тази стратегическа победа пречупва силата на Алмохадите, които повече не могат да спират християнското настъпление.

В периода 1220-1250 г. християните завладяват повече територии отколкото през предходните 2 века:

* Първоначално в периода между 1229 и 1235 г., падат [Балеарските острови](https://bg.wikipedia.org/wiki/%D0%91%D0%B0%D0%BB%D0%B5%D0%B0%D1%80%D1%81%D0%BA%D0%B8_%D0%BE%D1%81%D1%82%D1%80%D0%BE%D0%B2%D0%B8). Там арагонският крал [Хайме І](https://bg.wikipedia.org/wiki/%D0%A5%D0%B0%D0%B9%D0%BC%D0%B5_I_%D0%90%D1%80%D0%B0%D0%B3%D0%BE%D0%BD%D1%81%D0%BA%D0%B8) създава васалното [кралство Майорка](https://bg.wikipedia.org/wiki/%D0%9A%D1%80%D0%B0%D0%BB%D1%81%D1%82%D0%B2%D0%BE_%D0%9C%D0%B0%D0%B9%D0%BE%D1%80%D0%BA%D0%B0). Малко по-късно той превзема Валенсия и за Арагон Реконкистата приключва.
* през 1231 г. се води втората [битка при Гуадалете](https://bg.wikipedia.org/w/index.php?title=%D0%91%D0%B8%D1%82%D0%BA%D0%B0_%D0%BF%D1%80%D0%B8_%D1%80%D0%B5%D0%BA%D0%B0_%D0%93%D1%83%D0%B0%D0%B4%D0%B0%D0%BB%D0%B5%D1%82%D0%B5_(1231)&action=edit&redlink=1). Емирът на Мурсия е разбит, а държавата му – ликвидирана.
* През 1236 г. е постигнат огромен успех, когато силите на [Фернандо ІІІ Кастилски](https://bg.wikipedia.org/wiki/%D0%A4%D0%B5%D1%80%D0%BD%D0%B0%D0%BD%D0%B4%D0%BE_III_(%D0%9A%D0%B0%D1%81%D1%82%D0%B8%D0%BB%D0%B8%D1%8F)) превземат старата столица [Кордоба](https://bg.wikipedia.org/wiki/%D0%9A%D0%BE%D1%80%D0%B4%D0%BE%D0%B1%D0%B0)
* През 1236 г. е постигнат огромен успех, когато силите на [Фернандо ІІІ Кастилски](https://bg.wikipedia.org/wiki/%D0%A4%D0%B5%D1%80%D0%BD%D0%B0%D0%BD%D0%B4%D0%BE_III_(%D0%9A%D0%B0%D1%81%D1%82%D0%B8%D0%BB%D0%B8%D1%8F)) превземат старата столица [Кордоба](https://bg.wikipedia.org/wiki/%D0%9A%D0%BE%D1%80%D0%B4%D0%BE%D0%B1%D0%B0)
* Малко по-късно с превземането на [Фару](https://bg.wikipedia.org/wiki/%D0%A4%D0%B0%D1%80%D1%83) завършва и португалската Реконкиста.
* През юли 1247 г. Фернандо ІІІ начева обсада на другия ключов град на Алмохадите, [Севиля](https://bg.wikipedia.org/wiki/%D0%A1%D0%B5%D0%B2%D0%B8%D0%BB%D1%8F). Негови кораби успешно навлизат по река [Гуадалкивир](https://bg.wikipedia.org/wiki/%D0%93%D1%83%D0%B0%D0%B4%D0%B0%D0%BB%D0%BA%D0%B8%D0%B2%D0%B8%D1%80) и блокират връзката на града с морето. И все пак кастилците срещат много по-сериозна съпротива, отколкото при бързото падане на Кордоба. Обсадата е жестока и продължава 16 месеца. През ноември 1248 г. изтощеният от глад град капитулира, повече от половината население го напуска и се преселва в Африка. С това приключва и интересът на Алмохадите към Испания.

В югоизточните части се оформя [Емирство Гранада](https://bg.wikipedia.org/wiki/%D0%95%D0%BC%D0%B8%D1%80%D1%81%D1%82%D0%B2%D0%BE_%D0%93%D1%80%D0%B0%D0%BD%D0%B0%D0%B4%D0%B0), където се установява династията [Нашрид](https://bg.wikipedia.org/w/index.php?title=%D0%9D%D0%B0%D1%88%D1%80%D0%B8%D0%B4%D0%B8&action=edit&redlink=1).

Падането на [Гибралтар](https://bg.wikipedia.org/wiki/%D0%93%D0%B8%D0%B1%D1%80%D0%B0%D0%BB%D1%82%D0%B0%D1%80) през 1309 г. е символично събитие. То предизвиква поредната (и последна) намеса на африканска мавританска държава в съдбата на Испания. През 1333 г. султанът на [Мароко](https://bg.wikipedia.org/wiki/%D0%9C%D0%B0%D1%80%D0%BE%D0%BA%D0%BE) Абу ал-Хасан Али І от династията на [Маринидите](https://bg.wikipedia.org/w/index.php?title=%D0%9C%D0%B0%D1%80%D0%B8%D0%BD%D0%B8%D0%B4%D0%B8&action=edit&redlink=1) превзема обратно Гибралтар. Той прехвърля солидни армии на полуострова и изисква от Нашридите васална клетва. През 1340 г. се състои решителна [битка край река Саладо](https://bg.wikipedia.org/w/index.php?title=%D0%91%D0%B8%D1%82%D0%BA%D0%B0_%D0%BA%D1%80%D0%B0%D0%B9_%D1%80%D0%B5%D0%BA%D0%B0_%D0%A1%D0%B0%D0%BB%D0%B0%D0%B4%D0%BE&action=edit&redlink=1) – Маринидските сили са разгромени от обединена кастилско-португалска войска[[16]](https://bg.wikipedia.org/wiki/%D0%A0%D0%B5%D0%BA%D0%BE%D0%BD%D0%BA%D0%B8%D1%81%D1%82%D0%B0#cite_note-16) и никога повече не се опитват да нахлуят на полуострова.

Започналата през 1482 г. [Гранадска война](https://bg.wikipedia.org/wiki/%D0%93%D1%80%D0%B0%D0%BD%D0%B0%D0%B4%D1%81%D0%BA%D0%B0_%D0%B2%D0%BE%D0%B9%D0%BD%D0%B0) успехите първоначално са на страната на мюсюлманите. Емирът [Мохамад ХІІ (Боабдил)](https://bg.wikipedia.org/wiki/%D0%9C%D1%83%D1%85%D0%B0%D0%BC%D0%B0%D0%B4_XII_(%D0%93%D1%80%D0%B0%D0%BD%D0%B0%D0%B4%D0%B0)) организира ожесточена съпротива и побеждава кастилците край [Малага](https://bg.wikipedia.org/wiki/%D0%9C%D0%B0%D0%BB%D0%B0%D0%B3%D0%B0). Скоро обаче е свален с преврат и ходът на войната се обръща. През 1487 г. кастилците превземат Малага, главното пристанище на Гранадския емират. Това довежда Боабдил отново на власт. Две години по-късно падат крепостите База и Ал Загал, с което в мюсюлманска власт остава само крепостта Гранада. През 1491 г. се подписва [договорът от Гранада](https://bg.wikipedia.org/w/index.php?title=%D0%94%D0%BE%D0%B3%D0%BE%D0%B2%D0%BE%D1%80_%D0%BE%D1%82_%D0%93%D1%80%D0%B0%D0%BD%D0%B0%D0%B4%D0%B0_(1491)&action=edit&redlink=1), който предвижда нейната капитулация.[[20]](https://bg.wikipedia.org/wiki/%D0%A0%D0%B5%D0%BA%D0%BE%D0%BD%D0%BA%D0%B8%D1%81%D1%82%D0%B0#cite_note-20) Фернандо и Изабела гарантират свободното изселване на маврите, както и толерантно отношение към тези, които останат. На 2 януари 1492 г. Боабдил предава на победителите ключовете на града и напуска страната. С това Реконкистата приключва.