Варварските държави - Визиготско кралство (Тулуза и Толедо), Вандалско кралство, Остготско кралство в Италия.

Визиготско кралство:

1. Кралство със столица Тулуза

До 507 г. няма конфликти между аристокрация и крал, както при вандали и остготи. През 507 г. столицата Тулуза е изгубена в битка с франките. Краля Аларих II умира, вероятно станал жертва на аристократичен заговор.

Теудис (531-548) отказва помощ на вандалите и остготите при войните с Византия. Много от кралете по това време стават жертви на конфликта между кралската власт и аристокрацията.

Атанагилд (? – 568 г.) кани византийската войска, когато узурпира трона. Византийците превземат крайбрежието на Южна Испания

1. Кралство със столица толедо

През 568 г. за крал е избран Лиува. Практиката във визиготското кралство, аналогична на всички варварски кралства, в периода на разложение на родовия строй, е кралят да се избира от родови аристократичен съвет. Постепенно тази практика бива прекъсната, и кралската власт налага принципа за наследство.

Лиува разпознава потенциал у неговия по-малък брат Леовигилд, и го назначава за крал в Испания. Лиува се оттегля и прекарва живота си в Септимания. Леовигилд и неговия син Рекаред са много успешни владетели, успяват да контролират аристокрацията и да консолидират държавата със столица Толедо.

По-големият син на Леовигилд – Херменгилд се жени за меровингска принцеса, която е католичка. Това поражда нова криза в кралството – конфликт между католическата вяра на местното население и арианската вяра на визиготите. Леовигилд преселва Херменгилд и цена му.

През 580 г. Леовигилд провежда църковен събор в Толедо с цел сближаване на католици и ариани. Макар и с много направени компромиси в крайна сметка начинанието е неуспешно

Херменгилд опитва да събере подкрепа сред местни аристократи, чиято власт била ограничена от краля, както и сред свебите, чийто крал Миро бил антагонистично настроен срещу визиготския крал.

Сблъсък избухва през 582 г. Леовигилд бързо надделява, свебите са подчинени, а Севиля (където Херменгилд бяга с цел да привлече византийска подкрепа) е предаден на визиготското кралство от Византия срещу 30 хил. златни солид. В договора даже не се споменава Херменгилд.

Херменгилд не е запомнен в положителна светлина в историческата традиция, дори сред съвременници католици, заради patricide (макар и срещу друговерец).

Леовигилд обединява иберийския полуостров и империализира държавата

* Създава законника Antiqua, по образец на римското право, премахва забраната за брак между римляни и готи; премахва правното разделение между различните племенни общности. Де-факто край на варварското родово-племенно обичайно право. Консолидация на държавна власт. Кралят започва да бъде крал на готи и на римляни.
* Използва римски инсигнии на властта – кралски одежди и т.н.
* Назовава своите синове като сърегенти с цел да ограничи избирателното право на аристокрацията и да създаде династическа линия.
* Умира през 586 г.

Наследен е от сина му Рекаред, който още през 587 г. става католик, а през 589 г. свиква нов събор в Толедо, където готските и арианските епископи и свещеници са покръстени като католици и никейският символ е приет. Рекаред умира през 601 г.

Кралската философия все още по византийски образец – краля е върховната духовна власт, втори само след Бог. Постепенно в края на VII в. по католически образец възниква практиката на миропомазването от свещеник. Тази практика по-късно е утвърдена във Западноевропейските варварски кралства и става основата за философията на папоцезаризма.

През VII в. се възстановява изборното право на аристокрацията, поради което 10 от 17 крале стават жертва на заговори. За сметка липсата на династическа линия, легитимационна практика става миропомазването. Със сигурност е засвидетелствано след 680 г. (наследникът на Вамба), защото в хрониките започват да се отбелязват датите на помазване, но вероятно се практикува още от преди средата на века.

През 673 г. кралството се разделя след бунта на Паулу в Септимания.

Селските производители продължават да се концентрират около големите земевладелци и техните вили, по късноантичния образец (латифундиите). Броят на зависимото население бързо нараства. Организацията и концентрацията на феодалните стопанства водят до икономически растеж. Държавата е изолирана от всякакви пазари, дефакто стоков обмен не съществува, което спомага за преобразяването на производството в селски тип. Изолираността допринася за антиеврейските законодателни промени от края на VII в.