5. Франкската държава при династията на Меровингите.

Франките са западногерманско племе, появили се в полезрението на Римската империя през 3-4 в. Те населявали земите ок. Долен Рейн, по фризийското крайбрежие, на територията на дн. Белгия. По време на битката с Атила през 451 г., се делят на салически франки – на страната на Рим и рипуарски франки – на страната на Атила.

Първият сигурно засвидетелстван франкски владетел – Хлодвиг, е роден ок. 466 г. и умира през 511 г. Той осъществява франкската завоевателна дейност, като побеждава местната римска власт и по-късно консолидира франкската власт над покорените провинции. През 486 г. побеждава Сиагрий, установява контрол над Париж и цяла Галия. Хлодвиг приел християнството през 508 г. от католическата си съпруга – Клотилда, бургундска принцеса.

Ранната държава на франките е с все още изключително варварски характер. Салическите закони, съставени по времето на Хлодвиг, са най-пълният извор за древногерманските обичаи. В този варварски законник прозират все още живите родово-племенни връзки и социално-икономическата институция на рода, както и на селската община. Съществува вергелд, който се изплаща на рода на убития. Проличава и привилигированото положение на родовата/военноплеменната аристокрация, тъй като се разграничават ясно римляни и франки. Развитието на законодателството във варварските държави винаги включва отпадане на тези конструкции и приравняване на статута на поданиците. Постепенно принципа на кръвното родство и родовата институция изчезват.

През 511 г. Хлодвиг свиква църковен събор и укрепва съюза между кралската власт и галиканската църква. Умира през същата година. Кралството е поделено между синовете му, по древногерманския обичай. Тази практика се наблюдава в продължение на още 3 века, до окончателното разделяне на империята на Карл Велики.

Кралство Бургундия е завладяно през 534 г.

Франкската държава на меровингите има 4 основни области

* Нейстрия – Северозападната част
  + Център – Париж
  + Нейстрия е първоначалното ядро на франкската държава
* Австразия – ок. Метц. Кьолн
  + Населението е основно германо-езично
* Бургундия – на Югоизток
* Аквитания

2 културно-езикови половини:

* Севера – по-слабо романизиран. Съществуват остатъци от келтско население. Германските езици са широко разпространени. В тази част на Галия се формират френският език
* Юга – приблизително на Юг от р. Лоара. Там населението е силно романизирано, липсват германски поселения. От там произлиза окситанският език.

През 561 г. умира сина на Хлодвиг – Хлотар I, след което кралството отново е поделено между неговите синове.

Държавата отново е обединена през 614 г. от крал Хлотар II, макар и само временно. Наблюдават се социално-икономическите процеси довели до възникването на феодализма. Парижкият едикт позволява на местните магнати да заемат държавни постове. Въвежда се имунитет – освобождението на дадени владения от данъци към краля.

Завоеванията на изток продължават – подчинени са тюринги, алемани, бавари и саксонци. Въпреки успехите, все още съществуват части на Галия извън франкски контрол – Бретан, Септимания, и баските. Местното население все още се бунтува при налагането на данъци (бунта срещу епископа Партений). Окончателно се смесват гало-римската поземлена аристокрация и франкската родово-племенна аристокрация.

Дагоберт I (629 - 638) е последният могъщ меровингски владетел. Център на неговото кралство е Нейстрия. През 631 г. при Вогатисбург славяните, начело с княз Амо, разбиват франките.

От средата на VII в. реалната власт е в ръцете на майордомите – управителите на кралската резиденция. Силна майордомска фамилия в Австразия – Пипинидите, започват да оспорват доминацията на Нейстрия. Окончателно Нейстрия е победена през 687 г. когато Пипин Херисталски побеждава Еброин при Тертри. Пипин Херисталски обединява кралствата. Наследен е от Карл Мартел.