8. Империята на Карл Велики – вътрешна политика, Каролингски ренесанс

С цел да се подчинят новозавладени територии или да се неутрализират сепаратистки тенденции, Карл Велики практиувал изпращането на vassi domici – кралски васали. Тези аристократи били лично зависими, подчинени на краля. Той ги изпращал в дадена област, дарявал им обширни земевладения, и поставял под своя власт чрез лични задължения – най-често военни. Процесът на закрепостяване на свободните селяни бил в ход, както и изграждането на феодалните отношения на средновековна Европа.

Карл Велики провел и военна реформа. При кампании вече не се мобилизирали всички мъже от цялата страна, а само тези от близките до целта области, които били пряко засегнати от военните действия. Набора вече се определял на имуществен принцип. Най-богатите били длъжни да участват, а по-бедните – да финансират снаряжението на по-богатите. Все повече войската разчитала на едри земевладелци, които били военно задължени към краля. Основата на войската била тежката конница.

Каролингски ренесанс:

Карл Велики образувал около променящата му се резиденция същински кралски двор. Постепенно движещият се двор уседнал, и била изградена резиденцията Екс-ла-Шапел – дворцов комплекс, включващ църква, аула, жилищна площ. Карл Велики нямал формално високо образование, но бил ангажиран с науката и културата, затова привличал множество чуждестранни образовани хора – италианци, англичани, емигранти от вестготска Испания и т.н. Алкуин от Нортумбрия бил неговият личен учител. Айнхард съставил хрониката Животът на Карл Велики вероятно ок. 830 г. по модела на Животът на 12-те цезари на Светоний. Наблюдава се възроден интерес към античните традиции.

През 799 г. папа Лъв III бил изгонен от Рим от римски аристократични фамилии, с които бил в конфликт още от самото му възкачване на папския престол. Той избягал при Карл Велики в Падерборн, където се подготвили за завръщането в Рим. Вероятно още там е възникнала идеята за възобновението на римската империя, понеже само император би могъл да съди римляните и папата, както било необходимо да стори Карл за да възстанови папата на престола. През 800 г., поради липса на гръцки император, по византийски обичай Карл Велики е помазан за император август от папата, и впоследствие акламиран от народа, обратно по ред на византийската традиция. Трябвало да стане ясно, че именно папата избира императора.

Никифор I през 803 г. прекъснал връзки с франките, които от своя страна завладяли Венеция и Далмация. Това принудило Никифор да изпрати пратеничество в Екс-ла-Шапел и да признае Карл Велики за император василевс, в замяна на връщането на Венеция и Далмация към Византия.